Document ID: 31993R3567

ΚΑΝΟΝΙΣΜΟΣ (ΕΚ) αριθ. 3567/93 ΤΗΣ ΕΠΙΤΡΟΠΗΣ της 21 Δεκεμβρίου 1993 που τροποποιεί το παράρτημα του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ης Ιουνίου 1993 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2193/93 της Επιτροπής (2), και ιδίως το άρθρο 13, καθώς και τις αντίστοιχες διατάξεις των άλλων κανονισμών περί κοινής οργανώσεως της αγοράς για τα γεωργικά προϊόντα,
Εκτιμώντας:
ότι ο κανονισμός (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3198/93 (4), προβλέπει τη δημοσίευση της ονοματολογίας των επιστροφών στην πλήρη διατύπωση που θα ισχύει την 1η Ιανουαρίου κάθε έτους, όπως προκύπτει από τις διατάξεις που καθορίστηκαν από τους κανονισμούς τους σχετικούς με τα καθεστώτα εξαγωγής για τα γεωργικά προϊόντα (5),
ότι είναι απαραίτητο να ληφθούν οι τροποποιήσεις της συνδυασμένης ονοματολογίας, που εισήχθησαν από τον κανονισμό (ΕΟΚ) αριθ. 2551/93 της Επιτροπής της 10 Αυγούστου 1993 που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική και το κοινό δασμολόγιο (6), που θα εφαρμοστεί από την 1η Ιανουαρίου 1994,
ότι στο πλαίσιο των μέτρων υλοποίησης πρέπει να καταργηθούν οι περισσότερες γραμμές της ονοματολογίας των επιστροφών για τις οποίες δεν έχουν ορισθεί επιστροφές,
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3846/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1993.

Labels: 3
6